Document ID: /roh_data/filtered/fineweb-2-filterrobots_roh.jsonl.gz/37474

Actualmain vegnia la curva da la pista da cursa spustada per 50 meters vers nord, scriva White Turf en sia communicaziun.
Decisiv vegnan ad esser las temperaturas dals proxims dis.
Nus spetgain sin la front d’aria fraida annunziada per la fin da l’emna, entant quinta mintga ura.
Sche las cundiziuns da la vetta da naiv e glatsch sin il lai na vessan betg da tanscher, vegniss la dumengia da cursas desditga.
In bun signal che la dumengia finala da White Turf ha lieu, saja che la pista da cursa stat a disposiziun dapi mesemna per trenaments. En tut èn annunziads 67 chavals per las 7 cursas, a la partenza dal Skijöring vulan ir bun 10 teams.
Causa las temperaturas chaudas e la naiv han ils organisaturs gì da desdir l’emprima dumengia da White Turf. Per la segunda han ins gì da scursanir la pista da cursa pervi da la consistenza bletscha.